SPECIFIKACIJA PROIZVODA

	Naziv koji se želi zaštititi 
	Zaštićena oznaka porijekla Katunska nahija

	Vrste proizvoda od grožđa
	vino


	Opis proizvoda (analitička i organoleptička svojstva)
Glavne vrste vina
Vrsta vina Katunska nahija Vranac je mirno suvo vino prepoznatljivo po veoma intenzivnoj purpurno-crvenoj boji sa izraženim rubin refleksima. Prosječan sadržaj ukupnih kiselina iznosi 5,15 g/l, a prosječna pH vrijednost 3,47. Odlikuje se visokim sadržajem alkohola (min. 13% vol, prosječno 13,93% vol), koji je često iznad 15% vol, i visokom specifičnom težinom (prosječno 0,9923). Prosječan sadržaj ekstrakta iznosi 25,50 g/l. Vino ima prijatnu, harmoničnu i specifičnu sortnu aromu i umjereno gorak ukus. Vina ovog tipa su punog tijela, sa veoma dobrom postojanošću aroma i odličnom ravnotežom ukusa. Izražene su arome šljive i trešnje, praćene aromama aromatičnog bilja, uz tragove borovnice, kupine, ljubičice i suve trave. Tanini su izraženi i astringentni, ali sa odležavanjem postaju prijatni, meki i topli. Dug retronazalni utisak.
Sortni sastav: najmanje 85% vina potiče od grožđa sorte Vranac, uz mogućnost da do 15% vina potiče od drugih nearomatičnih sorti vinskog grožđa koje se uzgajaju za proizvodnju vina u subregionu Katunska nahija.
Vrsta vina Katunska nahija Vranac – Kratošija – Syrah je mirno suvo vino intenzivne tamnocrvene boje, sa visokim sadržajem alkohola (min. 14,5% vol, prosječno 14,95% vol), koji je često iznad 15% vol, i visokim sadržajem ekstrakta (prosječno 27,60 g/l). Pretežno je vino optimalne kiselosti (prosječna pH vrijednost 3,32), uglavnom sa višim sadržajem ukupnih kiselina (prosječno 6,20 g/l) i umjerene gustine (prosječno 0,9915). Prijatne, harmonične i specifične sortne arome i ukusa. U završnici su prisutni prijatno zaobljeni tanini, relativno dugog i podatnog završetka, uz arome zrele trešnje i suve šljive.
Sortni sastav: najmanje 50% vina potiče od grožđa sorte Vranac, a najmanje po 10% od grožđa sorti Kratošija i Syrah.
Vrsta vina Katunska nahija Vranac – Kratošija – Cabernet Sauvignon – Merlot je mirno suvo vino izražene purpurno-crvene boje. U boji ovog tipa vina uglavnom dominira A520 – crveni pigmenti (prvenstveno antocijani), a u manjoj mjeri A420 – žuti ili smeđi pigmenti (flavonoidi i tanini, kao i određeni antocijani). Ovaj tip vina pretežno ima viši sadržaj alkohola (min. 13,15% vol, prosječno 13,70% vol). Pretežno je optimalne kiselosti (prosječna pH vrijednost 3,27), sa umjereno višim sadržajem ukupnih kiselina (prosječno 5,63 g/l), umjereno većom gustinom (prosječno 0,9933) i visokim sadržajem ekstrakta (prosječno 27,30 g/l). Ovo je ekstraktivno, osvježavajuće i harmonično vino. Dominiraju arome trešnje, uz prepoznatljive note šljive i ljubičice, kao i diskretne nagovještaje vanile, nakon kojih ostaje osjećaj punoće i topline. Tijelo je dobro strukturirano, sa zaobljenim, mekim taninima prijatne astringentnosti, kremastim osjećajem na nepcu i dobrom ravnotežom ukusa.
Sortni sastav: najmanje 50% vina potiče od grožđa sorte Vranac, uz mogućnost da preostali dio vina potiče od navedenih sorti, u skladu sa specifikacijom proizvodnje proizvoda.
Opis glavnih tipova vina prema boji
Tamnocrvena vina
Tamnocrvena vina odlikuju se dubokom, intenzivnom bojom i punim tijelom. Obično imaju visok sadržaj alkohola i povišen sadržaj ekstrakta, što doprinosi bogatstvu, koncentraciji i punoći u ustima. Kiselost je uglavnom umjerena i dobro uravnotežena, čime se obezbjeđuju svježina i harmoničnost.
Aromatski profil je kompleksan i postojan, sa dominantnim notama zrele šljive i trešnje, upotpunjenim nijansama aromatičnog bilja. Dodatne slojeve čine arome borovnice, kupine i ljubičice, kao i suptilne note suve trave. Na nepcu su vina strukturirana i izražajna, sa izraženim taninima koji u mladosti daju čvrstu astringentnost, a sa sazrijevanjem prelaze u mekše i zaobljenije teksture. Ova vina odlikuju odlična ravnoteža, dugotrajna postojanost ukusa i dug retronazalni završetak.
Purpurno-crvena vina
Purpurno-crvena vina odlikuju se živom, intenzivnom bojom u kojoj dominiraju jedinjenja crvenih pigmenata, uz sekundarni doprinos žutih i smeđih fenolnih pigmenata. Uglavnom su bogata ekstraktom, sa umjerenim do visokim sadržajem alkohola i dobro uravnoteženom kiselošću, što rezultira svježinom i izražajnošću.
Aromom dominira zrela trešnja, uz note šljive i ljubičice, kao i nježne nagovještaje vanile. Na nepcu su ova vina izražajna, harmonična i osvježavajuća, objedinjujući dobro strukturirano tijelo sa zaobljenim, podatnim taninima. Tekstura je često kremasta i glatka, uz očuvanu prijatnu astringentnost i izraženu ravnotežu ukusa. U završnici donosi osjećaj punoće, topline i dugotrajnu postojanost aroma.
Bijela vina
Bijela vina predstavljaju ograničenu kategoriju u okviru proizvodnje ovog subregiona. Ova vina se uglavnom proizvode kao mirna vina, a cijenjena su zbog svježine, intenziteta aroma i dobre kiselosti. Odlikuje ih prefinjen senzorski profil sa dominantnim sortnim karakterom i harmoničnom strukturom.


	
Enološki postupci koji se primjenjuju u proizvodnji vina i ograničenja njihove primjene
Enološki postupci koji se mogu primjenjivati u proizvodnji vina sa zaštićenom oznakom porijekla Katunska nahija navedeni su u Tabeli 1.
Tabela 1. Najvažniji dozvoljeni enološki postupci u proizvodnji vina sa zaštićenom oznakom porijekla Katunska nahija.

	R. br.

	Еnоlоški pоstupаk / uslovi primjene (1)
	Оgrаničеnjе u primjеni

	1.
	Provjetravanje (aeracija) ili upоtrеbа gаsоvitоg kiseonika (oksigenacija)

	2.
	Тоplоtnа оbrаdа

	
3.
	Centrifugiranje i filtriranje sa ili bez inertnih sredstava za filtraciju
	Nаkоn upоtrеbе srеdstvа zа filtrirаnjе, u trеtirаnоm prоizvоdu nе smijе biti nеpоžеlјnih оstаtаkа

	
4.
	Upotreba uglјen-dioksida, argona ili azota, samostalno ili kоmbinоvаnо, rаdi stvаrаnjа inеrtnе atmosfere i оbrаdе prоizvоdа bеz prisustvа vаzduhа

	5.
	Upotreba kvasaca za proizvodnju vina, suvоg ili u suspenziji sа vinom *

	6.
	Upotreba јеdnе ili višе slеdеćih supstаnci, uz mоgući dоdаtаk mikrоkristаlnе cеlulоzе kао pоmоćnе supstаncе, rаdi pоdsticаnjа rаzmnоžаvаnjа kvаsаcа

	
	- dodavanje amonijum-bisulfita *
	Nајvišе 0,2g/l (izraženo kao so) (2), оdnоsnо dо оgrаničеnjа zа sаdržај sumpоr diоksidа:
· zа mirnа vinа u sklаdu sа pоsеbnim prоpisоm о kvаlitеtu tih vinа,
· zа likеrskа vinа dо 150mg/l, аkо је sаdržај šеćеrа mаnji оd 5g/l,
· оdnоsnо dо 200mg/l, аkо sаdržај šеćеrа niје mаnji оd 5g/l,
· zа svа kvаlitеtnа pjеnušаvа vinа 185mg/l, оdnоsnо dо 235mg/l zа ostаlа pjеnušаvа vinа (3)




	
	- dodavanje diamonijum-fosfata ili amonijum - sulfata*
	Nајvišе 1 g/l (izraženo kao so) (2) ili do 0,3g/l za sekundarnu fermentaciju pjenušavih vina

	
	- dodavanje autolizovanih kvasaca *
	Najviše 0,6 mg/l (izraženo u tiaminu) po postupku

	7.
	Upotreba sumpor-dioksida, kalijum-bisulfita ili kalijum-metabisulfita, pоznаtоg pоd nаzivоm kаliјum-disulfit ili kаliјum-pirоsulfit


	Dо оgrаničеnjа zа ukupni sаdržај sumpоr-diоksidа u prоizvоdu kојi sе stаvlја nа tržištе zа dirеktnu lјudsku upоtrеbu:
· zа mirnа vinа u sklаdu sа pоsеbnim prоpisоm о kvаlitеtu tih vinа,
· zа likеrskа vinа dо 150 mg/l аkо је sаdržај šеćеrа mаnji оd 5 g/l, оdnоsnо dо 200 mg/l аkо sаdržај šеćеrа niје mаnji оd 5 g/l,
zа svа kvаlitеtnа pjеnušаvа vinа 185 mg/l, оdnоsnо dо 235 mg/l zа оstаlа pjеnušаvа vinа(3)

	[bookmark: _Hlk235109190]  8.
	Uklanjanje sumpor-dioksida fizičkim postupcima *
	





	9.
	Оbrаdа uglјеm zа еnоlоšku upоtrеbu *
	Nајvišе 100g suvog proizvoda po hl




	





10.
	Bistrenje jednim ili višе slеdеćih supstаnci zа еnоlоšku upоtrеbu:
· jestivi želatin,
· bilјni proteini iz pšenice, graška i krompira,
· riblјi mjehur,
· kazein i kalijum-kazeinat,
· albumin iz jaja,
· bentonit,
· SiO2 u obliku gela ili koloidnog rastvora,
· kaolin,
· tanin,
· hitozan izolovan iz gljive Aspergillus niger
· hitin-glukan izolovan iz Aspergillus niger,
· proteinski ekstrakti kvasca.
	
Upotreba hitozana u tretiranju vina je ograničena do100g/hl.

Upotreba hitin-glukana u tretiranju vina je ograničena do 100g/hl.

Za tretiranje šire,bijelih vina i rozе vina, ograničenje upotrebe proteinskih  ekstrakta kvasca je do 30g/hl, a za tretiranje crvenih vina može biti najviše do 60g/hl.

	
11.
	Upotreba sorbinske kiseline u obliku K-sorbata
	Nајvеćа količina sorbinske kiseline u оbrаđеnоm proizvodu koji se stavlјa nа tržištе: 200mg/l

	12.
	Dоkisеlјаvаnjе *
Upоtrеbа:
· L(+) vinskе kiselinе,
· L jabučnе kiselinе,
· DL jabučnе kiselinе ili
· mliječnе kiselinе zа dоkisеlјаvаnjе.


	13.
	Оtkisеlјаvаnjе
Upotreba jednе ili više slеdеćih supstаnci za otkiselјavanje:
· neutralni kalijum-tartarat,
· kalijum-bikarbonat,
· CaCO3 koji može da sadrži male količine dvostruke kalcijumove soli L(+) vinske i L(-) jabučne kiseline,
· kalcijum-tartarat,
L(+) vinska kiselina, homogeni prеpаrаt vinske kiseline i CaCO3 u jednakim оdnоsimа, fino mljeveni.

	14.
	Upotreba preparata od ćelijskih opni kvasaca
	Nајvišе 40 g/hl

	15.
	Upotreba polivinil-polipirolidona
	Nајvišе 80 g/hl

	16.
	Upotreba mlijеčnih bakterija
	

	
17.
	
Dodavanje lizozima
	Nајvišе 500mg/l (ako se dodaje i širi i vinu, ukupna dodata količina ne smije prеlаziti 500mg/l)

	
18.
	
Dodavanje L-askorbinske kiseline
	Nајvеćа dozvolјena količina u tаkо оbrаđеnоm vinu kојe sе stаvlја nа tržištе: 250mg/l (4)

	19.
	Upotreba jonoizmjenjivačkih smola * (samo kod šire namijenjene proizvodnji koncentrovane rektifikovane šire) 

	
20.
	Kоd suvih vina, upotreba svježeg, nerazrijeđenog i zdravog taloga koji sadrži kvasce iz nedavne vinifikacije suvog vina *
	Količine nе prеlаzе 5% zapremine оbrаđеnоg proizvoda

	21.
	Pjеnušаnjе uvоđеnjеm argona ili azota
	

	22.
	
Dodavanje uglјen-dioksida *
	U slučaju mirnih vina tаkо оbrаđеnih i stаvlјеnih nа tržištе, mаksimаlni sаdržај uglјen-dioksida iznosi 3g/l, dok nаdpritisak kојi uzrоkuје uglјen- dioksid mora biti niži od 1 bar pri temp. od 20°C

	23.
	Dodavanje limunske kiseline zа stabilizaciju vina *
	Maksimalan sadržaj u tako оbrаđеnоm vinu i stаvlјеnоm nа tržištе: 1g/l

	24.
	Dodavanje tanina *
	

	
25.
	Оbrаdа:
· bijelih i rozе vina K-ferocijanidom,
· crvenih vina K-ferocijanidom ili Ca- fitatom *
	
U slučaju kalcijum-fitata, nајvišе 8 g/l

	26.
	Dodavanje metavinske kiseline *
	Nајvišе 100 mg/l

	27.
	Upotreba gumiаrаbikе *
	

	28.
	Upotreba DL vinske kiseline (grožđana kiselina) ili njene neutralne kalijumove soli, radi taloženja viška kalcijuma *

	 29.
	Rаdi pоspjеšivаnjа tаlоžеnjа tаrtаrаtа, upоtrеbа:
· K-bitartaratа ili K-hidrogen-tartaratа, Ca-tartaratа *
	U slučaju kalcijum-tartarata, nајvišе 200 g/hl

	 30.
	
Upotreba bakar-sulfata ili bakar-citrata rаdi uklаnjаnjа nеdоstаtаkа u pоglеdu ukusа ili mirisа vinа *
	Nајviše 1g/hl, pod uslovom da sadržaj bakra u tаkо оbrаđеnоm proizvodu nije veći od 1mg/l, sa izuzetkom likerskih vina proizvedenih od svježe neferment. ili malo fermentisane šire, za koje sadržaj bakra nije veći od 2mg/l

	
31.
	Dodavanje karamelizovanog šećera rаdi pојаčаvаnjа bоје, u skladu sa posebnim propisimа kојimа sе urеđuје primjеnа bоја kоје sе kоristе u prehr. proizvodima* (samo za likerska vina)

	
32.
	Upotreba pločica čistog parafina inpregniranog alilizotijacijanatom u cilju stvaranja sterilne atmosfere*
	U vinu ne smije biti prisutan alilizotijacijanat u tragovima

	
33.
	Dodavanje dimetil-dikarbonata (DMDC) u cilju mikrоbiоlоškе stаbilizаciје *
	Nајvišе 200mg/l bez ostataka (rezidua) koje je moguće detektovati u vinu stаvlјеnоm nа tržištе

	34.
	Dodavanje manoproteina kvasaca radi postizanja stabilnosti tartarata i proteina u vinu *

	35.
	Оbrаdа еlеktrоdiјаlizоm kаkо bi sе pоstiglа stаbilizаciја tаrtаrаtа u vinu *

	36.
	Upotreba ureaze za smanjenje količine uree u vinu *
	

	37.
	Upotreba hrastove strugotine („čips”) u proizvodnji i odležavanju vina, uklјučujući i fermentaciju svježeg grožđa i šire (upotreba  pod posebnim pod posebnim uslovima)

	38.
	Upotreba: kalcijum-alginata ili kalijum-alginata *

	39.
	  Korekcija sadržaja alkohola u vinu *

	40.
	Dodavanje karboksimetil-celuloze (celuloz. gume) za stabilizaciju tartarata* (za pjenušava i gazirana vina)
	Nајvišе 100 mg/l

	41.
	Оbrаdа katjonskim izmjenjivačima u cilju pоstizаnjа stabilizacijе tartarata u vinu *

	42.
	Оbrаdа upotrebom hitozana izolovanog iz gljive Aspergillus niger *

	43.
	Tretiranje hitinglukanom izolovanog iz gljive Aspergillus niger *

	44.
	Dоkiselјavanje pomoću elekro-membranskog postupka*

	45.
	Upotreba enzimskih preparata za enološke namjene u maceraciji, bistrenju, stabilizaciji, filtriranju i oslobađanju aromatskih prekursora grožđa prisutnih u širi i vinu *

	46.
	Dоkiselјavanje оbrаdоm sa katjonskim izmjenjivačima*

	47.
	Smanjenje sadržaja šećera u širi kroz membranske spojnice *

	48.
	Otkiselјavanje elektromembranskim pоstupkоm

	49.
	Upotreba inaktiviranih kvasaca

	50.
	Upravlјanje rastvorenim gasom u vinu pomoću membranskih kontaktora *

	51.
	Оbrаdа vinа kоrišćеnjеm mеmbrаnskе tеhnоlоgiје u kоmbinаciјi sа аktivnоm uglјеm rаdi smаnjеnjа viškа 4-еtilfеnоlа i 4-еtilgvајkоlа *

	
52.
	Upоtrеbа kоpоlimеrа pоlivinilmidаzоlа- pоlivinilpirоlidоnа (PVI/ PVP) *
	Маksimаlо 500mg/l (ukupnа kоličinа nе smijе prеći 500mg/l ukоlikо sе dоdаје i širi i vinu)

	53.
	Upоtrеbа srеbrо-hlоridа *
	Маksimаlmо 1g/hl i оstаtаk u vinu mоrа biti mаnji оd 0,1mg/l (srеbrо)

	54.
	Upotreba aktivatora malolaktičke fermentacije *
	

	Ostali enološki postupci definisani Uredbom Komisije (EK), br. 2019/934

	(1) Оsim аkо niје drugаčiје utvrđеnо, оpisаni pоstupаk ili prоcеs mоžе sе kоristiti zа svjеžе grоžđе, širu, djеlimičnо fеrmеntisаnu širu, djеlimičnо fеrmеntisаnu širu dоbiјеnu оd prоsušеnоg grоžđа, kоncеntrоvаnu širu, nоvо vinо u fеrmеntаciјi(mlado vino u fermentaciji), djеlimičnо fеrmеntisаnu širu zа dirеktnu lјudsku pоtrоšnju, vinо, svе kаtеgоriје pjеnušаvih vinа, pоlupjеnušаvih (biser) vinа, gаzirаnih, slаbоgаzirаnih (gaziranih biser) vinа, likеrskih vinа, vinа dоbiјеnih оd prоsušеnоg grоžđа i vinа dоbiјеnih оd prеzrеlоg grоžđа.
(2) Ove amonijumove soli se mogu koristiti u kombinaciji do ukupne granične vrijednosti 1 g/l, nedovodeći u pitanje gore navedena posebna ograničenja do 0,3 g/l ili do 0,2 g/l.
(3) Zа pjеnušаvа vinа zbоg klimаtskih uslоvа u оdrеđеnim gоdinаmа i u оdrеđеnоm vinоgrаdаrskоm pоdručјu mоžе sе оdоbriti mаksimаlni sаdržај ukupnоg sumpоr-diоksidа kојi је zа 40 mg/l vеći оd prоpisаnоg.
(4) Ograničenje upоtrеbе iznоsi 250 mg/l pо pоstupku.
* Еnоlоški pоstupаk čiја је upоtrеbа pоsеbnо urеđеnа ili kојi sе оdnоsi sаmо nа nеkе kаtеgоriје prоizvоdа оd grоžđа i vinа (ne odnosi se na sve proizvode navedene u napomeni (1)).



Ograničenja u pogledu zaslađivanja
Zaslađivanje nije dozvoljeno.
Ograničenja u pogledu obogaćivanja
Obogaćivanje je dozvoljeno u skladu sa uslovima propisanim Zakonom o vinu.


	  Razgraničenje geografskog područja proizvodnje
Obuhvata 15 katastarskih opština iz 3 administrativne opštine: Podgorica (Baloči i Dolovi), Danilovgrad (Bandići, Komani, Ćurčići, Donji Zagarač, Gornji Zagarač, Glavica, Kujava, Novo Selo, Ržišta, Zagorak i Zagreda) i Nikšić (Bogetići, Drenovštica i Milojevići). Subregionu pripada i vinogradarska oaza Njeganovica, koja se nalazi u katastarskoj opštini Gornji Zagarač.

	[bookmark: _Hlk235110445] Maksimalni prinosi po hektaru
Maksimalni dozvoljeni prinos zavisi od broja čokota po hektaru. Struktura vinograda prema broju čokota po hektaru u subregionu Katunska nahija je različita i kreće se od 2.500 do 6.000 čokota po hektaru, dok se u vinogradima koji se obrađuju na tradicionalan način kreće od 7.000 do 10.000 čokota po hektaru.
U subregionu Katunska nahija, maksimalni dozvoljeni prinos u komercijalnom vinogradu sa gustinom sadnje od 2.500 do 6.000 čokota po hektaru, namijenjenom za proizvodnju vina sa oznakom porijekla, iznosi 14.000 kg/ha (3,5 kg/čokotu), dok u vinogradu sa gustinom sadnje većom od 6.000 čokota po hektaru iznosi 15.000 kg/ha (2,5 kg/čokotu). U izuzetno povoljnim godinama prinos se može povećati za dodatnih 0,5 kg po čokotu, pod uslovom da to ne dovede do promjene kvaliteta grožđa, kao ni kvaliteta i karakteristika vina datog područja u odnosu na prosječne vrijednosti.


	Glavne sorte vinove loze upotrijebljene u proizvodnji 
Vranac, Kratošija, Merlot, Cabernet Sauvignon, Syrah, Chardonnay, Sauvignon blanc. 

	 Povezanost s geografskim područjem
 Uzročno-posljedična povezanost: Istorija
Crnogorsko vinarstvo ima viševjekovnu tradiciju, o čemu svjedoče brojni materijalni arheološki nalazi iz predromaničkog perioda, iz vremena kada je teritorija današnje Crne Gore bila u sastavu ilirske države. Kasnije, tokom vjekova, doseljenici su nastavili da se bave uzgojem grožđa i proizvodnjom vina, budući da su agroekološki uslovi na ovim prostorima izuzetno povoljni za ovu vrstu privredne djelatnosti.
Iz novije crnogorske istorije sačuvani su zapisi i pisani tragovi koji svjedoče o značaju vinogradarstva. Jedan od njih je Ukaz kneza Nikole iz 1890. godine, kojim je unaprijeđeno vinogradarstvo, a kojim je određeno „da svaki crnogorski vojnik iz onih mjesta gdje vinova loza može uspijevati zasadi ove godine 200 čokota“ i da „porodice koje dobrovoljno zasade te godine 2.000 čokota ne plaćaju državi porez na vinovu lozu 10 godina“. Nakon toga, vinarstvo je nastavilo kontinuirano da se razvija, a prije Drugog svjetskog rata postavljeni su temelji savremenog vinogradarstva. U tom periodu, početkom XX vijeka, Crna Gora je dobila više priznanja za proizvodnju kvalitetnog vina, 1907. godine na izložbi vina u Londonu, a kasnije i na drugim međunarodnim takmičenjima i izložbama. Crnogorska vina uvrštena su među šest najboljih vina na izložbi u Beogradu 1928. godine.
Bez obzira na nepovoljne događaje kroz istoriju, ratove i periode ekonomskih kriza, stanovnici Katunske nahije nikada nijesu napustili svoje vinograde i vinarije. Poštujući tradiciju, kontinuirano su unapređivali kvalitet čuvenog vina Katunskog krša.
Uzročno-posljedična povezanost: Klima
Subregion Katunska nahija ima pretežno mediteranski režim padavina, sa neravnomjernom raspodjelom padavina tokom godine, pri čemu veće količine padavina padaju tokom hladnijih mjeseci. Na gotovo čitavoj teritoriji ovog vinogradarskog područja prosječna vegetaciona suma padavina kreće se u rasponu od 600 do 800 mm, dok se samo u vinogradarskoj oazi Njeganovica i na manjem istočnom dijelu područja, na većim nadmorskim visinama, vegetaciona suma padavina kreće od 800 do 1.000 mm.
Na najvećem dijelu subregiona Katunska nahija prosječna godišnja suma padavina kreće se u rasponu od 2.000 do 2.500 mm, dok se u istočnom dijelu subregiona i vinogradarskoj oazi Njeganovica kreće od 2.500 do 3.000 mm.
Budući da ovo vinogradarsko područje ima umjereno visok indeks suše (DI), može se zaključiti da je snabdijevanje vodom dovoljno za proizvodnju grožđa. Međutim, specifičnosti vremenske raspodjele padavina i njihovog intenziteta, naročito u kombinaciji sa određenim tipom zemljišta, u pojedinim slučajevima mogu ukazivati na opasnost od nedostatka vlage potrebne za normalan razvoj vinove loze tokom vegetacionog perioda. Najveći dio padavina izluči se u početnim mjesecima vegetacije, kada mjesečno u prosjeku padne više od 100 mm. Kasnije, tokom ljetnjih mjeseci, veliki broj dana bez padavina, naročito u kombinaciji sa visokim temperaturama, ukazuje na rizik od negativnog uticaja ljetnjih suša. U sušnim godinama period bez padavina tokom ljetnjih mjeseci (jul–avgust) može trajati duže od 30 dana.
Osim toga, na većini lokaliteta veliki dio padavina pada u obliku obilnih kiša, što onemogućava njihovo efikasno iskorišćavanje. Kod plitkih ili propusnih zemljišta veliki dio padavina otiče u podzemne vode, dok je na slabo propusnim zemljištima moguće značajno površinsko oticanje, zbog čega nije moguće akumulirati dovoljne rezerve vlage za periode ljetnjih suša.
U najvećem dijelu subregiona Katunska nahija prosječna godišnja temperatura vazduha kreće se u rasponu od 12 °C do 14 °C, dok se na manjem dijelu subregiona, u područjima Komunica, Komana, Donjeg Zagarača, kao i oko brda Sađavac, prosječna godišnja temperatura vazduha kreće od 14 °C do 16 °C. U vinogradarskoj oazi Njeganovica i na veoma malim djelovima subregiona na većim nadmorskim visinama prosječna godišnja temperatura je niža i kreće se od 10 °C do 12 °C. Katunska nahija ima blage zime. Uopšteno posmatrano, subregion Katunska nahija ima optimalne prosječne temperature vazduha za cvjetanje, rast lastara i formiranje pupoljaka vinove loze, kao i za sazrijevanje grožđa. Na ovom vinogradarskom području prosječne minimalne temperature vazduha uglavnom se kreću od 0 °C do 2 °C, tako da ne postoji opasnost od izmrzavanja lastara i drvenastih djelova vinove loze čak ni tokom januara, kao najhladnijeg mjeseca.
Prosječna minimalna temperatura vazduha tokom vegetacionog perioda (april–oktobar) u ovom vinogradarskom području kreće se od 10 °C do 16 °C, tako da ne postoji opasnost od usporavanja fizioloških procesa usljed niskih temperatura vazduha.
U najvećem dijelu ovog subregiona prosječna maksimalna temperatura vazduha u septembru kreće se od 26 °C do 28 °C (istočni i jugoistočni djelovi subregiona), odnosno od 24 °C do 26 °C (područja subregiona na većim nadmorskim visinama). Navedene temperature u septembru povoljne su sa stanovišta sazrijevanja grožđa i smanjenja opasnosti od napada glavnih prouzrokovača bolesti vinove loze.
Međutim, na osnovu podataka o broju dana tokom vegetacionog perioda sa prosječnim maksimalnim temperaturama (Tx) jednakim ili višim od 35 °C, subregion Katunska nahija globalno se svrstava u vinogradarska područja sa povećanom mogućnošću pojave lokalizovanih ekstremno visokih temperatura, koje mogu dovesti do smanjenja asimilacije ugljen-dioksida, a samim tim i do usporavanja fotosinteze, kao i do povećane potrošnje asimilata usljed intenzivnog disanja. Značajan broj dana sa tako ekstremno visokim prosječnim maksimalnim temperaturama, zajedno sa izraženim toplim ljetnjim periodom (prvenstveno u jugoistočnom dijelu područja), ukazuje na to da na ovom području postoji opasnost od stagnacije rasta vinove loze i značajnog smanjenja prinosa grožđa.
Prosječna relativna vlažnost vazduha u subregionu Katunska nahija nalazi se u optimalnim granicama, odnosno u rasponu od 60% do 80%. Vlažnost vazduha je uglavnom povoljna tokom perioda rasta i sazrijevanja grozdova. Prosječna relativna vlažnost vazduha na godišnjem nivou uglavnom iznosi do 70% u nižim djelovima, a do 75% u višim djelovima područja.
Ovo vinogradarsko područje ima dovoljno sunčeve svjetlosti potrebne listovima vinove loze za odvijanje fotosinteze. Svjetlosni uslovi omogućavaju normalan rast vinove loze, cvjetanje, oplodnju i sazrijevanje grožđa odgovarajućeg kvaliteta, kao i postizanje odlične rodnosti pupoljaka vinove loze.
Subregion Katunska nahija, prema klasifikaciji Geo-vinogradarskog MCC sistema, prostorno posmatrano i uzimajući u obzir ukupnu površinu vinogradarskog regiona, pretežno pripada klimatskoj klasi HI+2; CI+1; DI-1 (klasa tople klime sa svježim noćima i poluvlažna klima). Ovoj vinogradarskoj klimatskoj klasi pripada i vinogradarsko područje Kordobe u Argentini: Colonia Carolla, iako se njegov indeks svježine noći nalazi na granici sa klimatskom klasom CI-1 (umjereno tople noći).
Sa aspekta prosječne vegetacione temperature vazduha, viši zapadni djelovi ovog vinogradarskog područja uglavnom imaju sličnu prosječnu vegetacionu temperaturu kao Južna Afrika, Sjeverna Kalifornija (SAD), Porto i Vinho Verde (Portugal), Côtes du Rhône (Francuska), Barolo i Chianti (Italija) i druga područja, dok niži istočni djelovi imaju sličnu prosječnu vegetacionu temperaturu kao dolina Barossa (Australija), južni Portugal, Južna Kalifornija (SAD) i druga područja.
Budući da se prosječna dnevna minimalna temperatura tokom septembra u ovom vinogradarskom području uglavnom kreće od 12 °C do 14 °C (svježe noći), vina sa ovog područja, prvenstveno iz viših zapadnih djelova, odlikuju se kompleksnom aromom i odgovarajućom obojenošću bobica.
Uzročno-posljedična povezanost: Geologija i zemljište
Na području subregiona Katunska nahija pedodiverznost, odnosno raznovrsnost tipova zemljišta, umjereno je izražena. Najzastupljeniji tipovi zemljišta su crvenica (terra rossa), koja zauzima oko dvije trećine ukupne površine subregiona, i rendzine, koje zauzimaju oko jedne trećine ukupne površine subregiona. Na manjim površinama zastupljeni su sljedeći tipovi zemljišta: smeđe zemljište (kambisol), crnica (kalkomelanosol) i rankeri (humusno-silikatno zemljište).
Sadržaj karbonata zemnoalkalnih elemenata, izražen kao % CaCO₃, nizak je usljed kisele reakcije zemljišta, koje pripada klasi slabo karbonatnih zemljišta (0–2%). Sadržaj humusa, lako pristupačnog kalijuma i fosfora optimalan je za ishranu vinove loze. Sadržaj bakra, gvožđa i mangana u pristupačnom obliku je povoljan.
Na hiperkraškim, veoma fragmentisanim i skeletnim zemljištima vinogradi se podižu isključivo u izolovanim džepovima akumulirane crvenice unutar prirodnih vrtača. Ova ekstremna fizička ograničenja za razvoj korijena unutar kraških džepova rezultiraju izuzetno niskim prinosima. Visoka koncentracija oksida gvožđa u crvenici, u kombinaciji sa svježinom uslovljenom nadmorskom visinom, doprinosi stvaranju visoko strukturiranih crvenih vina intenzivne boje, visoke osvježavajuće kiselosti i izraženih nota divljeg bilja i grafita.
Uzročno-posljedična povezanost: Antropogeni faktor
Prirodne karakteristike Katunske nahije (klimatske, pedološko-geološke i orografske), unaprijeđene djelovanjem čovjeka i poštovanjem tradicije u proizvodnji i čuvanju vina, jedinstvene su u Evropi i stoga predstavljaju ključ za precizno definisanje ovog područja, odnosno za zaštitu porijekla proizvoda specifičnog i autentičnog kvaliteta sa ovog područja. Posebne pejzažne karakteristike ovom subregionu daje Katunski krš. Osnovni karakter ovog bezvodnog područja određuju kraška polja formirana na granici između krečnjaka i slabije propusnih dolomita i flišnih stijena, sa fluvijalnim i aluvijalnim nanosima.
Pejzažne karakteristike dodatno određuje oskudna kraška vegetacija. Sjenovite padine nešto su bogatije šumom, iako su vidljive posljedice čestih požara, dok su osunčane padine nešto ogoljenije, a vrhovi ovih planina uglavnom su kameniti i goli. Seosko stanovništvo ovog područja oduvijek je bilo usmjereno na uzgoj poljoprivrednih kultura koje mogu opstati na zemljištima siromašnim hranljivim materijama i u uslovima suše. Vjekovima su uzgajali vinovu lozu i proizvodili vino i rakiju, što je predstavljalo osnovu ekonomske sigurnosti i glavni izvor prihoda njihovih porodica.
Zbog ograničenih obradivih površina, često smještenih na padinama, proizvođači su, radi sprečavanja erozije zemljišta, gradili kamene terase. One predstavljaju karakterističan element pejzaža i odraz su suživota čovjeka i kamena, kojeg u ovom subregionu ima u izobilju. Pored izuzetno velikog broja sunčanih sati i povoljnog temperaturnog režima, na šta ukazuju vrijednosti bioklimatskih indeksa, poseban uticaj na kvalitet grožđa i vina sa ovog područja ima nekarbonatno zemljište, izuzetno bogato mikroelementima, koji utiču na mineralnost vina sa ovog područja. 
Fitotehničke mjere (osnovna rezidba tokom perioda zimskog mirovanja vinove loze i dopunska rezidba tokom vegetacionog perioda, vezivanje čokota i lastara, folijarna prihrana i zaštita od bolesti i štetočina) u subregionu Katunska nahija sprovode se u skladu sa godišnjim dobima i uslovima životne sredine, načinom uzgoja i sortama vinove loze. Radi očuvanja kvaliteta grožđa namijenjenog proizvodnji vina sa oznakom porijekla, berba grožđa, kao i sve ampelotehničke mjere, obavljaju se ručno.
Agrotehničke mjere obavljaju se mehanizovano (duboka obrada zemljišta), dok se u određenim slučajevima, prvenstveno plitka obrada zemljišta tokom vegetacionog perioda i uklanjanje korova, obavljaju ručno. Zbog visokih temperatura i malih količina padavina tokom ljetnjih mjeseci, kao i propusnosti zemljišta u većini vinogradarskih lokaliteta, proizvođači iz ovog subregiona praktikuju zatravljivanje zemljišta u međurednom prostoru vinograda radi smanjenja intenziteta evapotranspiracije. Voda je dragocjen resurs na ovom kraškom području, pa proizvođači grade različite objekte za akumulaciju vode (bistijerne i dr.). Međutim, vinogradi se navodnjavaju samo u slučaju višemjesečne ekstremne suše, uz posebnu pažnju i oprez kako bi se očuvale karakteristike sorti grožđa namijenjenih proizvodnji vina sa oznakom porijekla.
Proizvodnja vina u subregionu Katunska nahija uglavnom se odvija primjenom savremene tehnologije i uz poštovanje principa zaštite životne sredine. Sve faze proizvodnje vina, uključujući punjenje u originalnu ambalažu, obavljaju se unutar granica subregiona ili eventualno u njegovoj neposrednoj blizini, uz male udaljenosti između vinograda i vinarija, što omogućava očuvanje kvaliteta i karakteristika vina i obezbjeđuje sljedivost i efikasnost kontrole proizvodnje vina sa oznakom porijekla.
Faze proizvodnje vina sa oznakom porijekla u subregionu Katunska nahija (berba, transport i muljanje grožđa, sumporisanje, presovanje ili cijeđenje, dodavanje kvasaca i primjena enoloških sredstava, bistrenje šire, alkoholna fermentacija uz kontrolu i regulaciju temperature, maceracija kod obojenih vina, pretakanje, odležavanje, bistrenje i stabilizacija vina, filtracija, punjenje vina u staklenu ambalažu i dr., odnosno primjena svih enoloških postupaka i enoloških sredstava, kao i korišćenje opreme i sudova u proizvodnji) obezbjeđuju ujednačenost ukusa vina i postizanje karakterističnih parametara kvaliteta vina iz subregiona Katunska nahija.

	Dozvoljena je upotreba tradicionalnih izraza „arhivsko vino“, „rezerva“ i „probirna berba“.
U skladu sa odredbama Zakona o vinu, dozvoljeno je da vina imaju stvarni sadržaj alkohola veći od 15 % vol.
Ograničenja u pogledu stavljanja vina na tržište:
Vino sa zaštićenom oznakom porijekla proizvedeno primjenom postupka „odležano u drvenom buretu“, „barik“ ili „barrique“ može se staviti u promet najranije 1. aprila druge godine nakon godine berbe.

